Taith i Gaerdydd | Ysgol Gyfun Emlyn
Taith i Gaerdydd
Cafodd disgyblion blwyddyn 10, gyfle i ymweld â Phrifddinas Cymru ar y 29ain a'r 30ain o Dachwedd. Roedd hi'n ddeuddydd 'fflat owt' o ran gweithgareddau. Ar y diwrnod cyntaf braf oedd ymweld ac Amgueddfa Werin Cymru, Sain Ffagan i ddysgu am diwylliant ein gwlad ac yna ar ôl cinio ymlaciwyd ar ôl bore prysur ym mhwll nofio'r ddinas. Wedi ymgartrefu ac ychydig o swper yng Ngwersyll yr Urdd, Bae Caerdydd rhaid oedd symud unwaith eto, ond y tro hwn ar y 'rinc iâ yn y Winter Wonderland – a dyna oedd sbort!
Roedd diwrnod dau llawn mor gyffrous – er gwaetha'r diffyg cwsg (gan y disgyblion a'r staff!)y noson cynt. Treuliwyd dwy awr yn cael ein tywys o gwmpas y Senedd a diogel yw dweud fod pawb wedi mwynhau'r profiad unigryw hwn. Cyn gadael goleuadau'r ddinas fawr, cafodd pawb ychydig o gyfle i brofi naws canol y ddinas yn ystod tymor y Nadolig ag wrth gwrs i ymweld a siop neu ddwy. Roedd hi'n daith hynnod o lwyddiannus ym mhob ffordd posib.
Taith i Gaerdydd2018-12-172018-12-17http://ysgolgyfunemlyn.org.uk/wp-content/uploads/2015/10/logo-white.pngYsgol Gyfun Emlynhttps://ysgolgyfunemlyn.org.uk/wp-content/uploads/2018/12/taith-i-gaerdydd-1.jpg200px200px